Z á p i s n i c a           
					      č. 3

zo zasadnutia Komisie sociálnych vecí a bývania Miestneho zastupiteľstva mestskej časti Bratislava - Nové Mesto, konaného dňa 12. 4. 2011.

Prítomní : podľa prezenčnej listiny.
 
P r o g r a m :
1. O t v o r e n i e.
2. Kontrola plnenia úloh vyplývajúcich z uznesení MR a MZ MČ BNM a Komisie SVaB
3. Prerokovanie materiálov na zasadnutie MR MČ BNM dňa 19. 4. 2011 a MZ MČ BNM 
    dňa 17. 5. 2011 
4. Prerokovanie materiálov z bytového oddelenia
5. Prerokovanie žiadostí o poskytnutie jednorazových finančných výpomocí 
6. Rôzne

K bodu č. 1

Zasadnutie komisie otvoril a prítomných privítal Ing. Martin Bartoš, predseda komisie. Privítal aj JUDr. Dušana Jahelku, vedúceho oddelenia bytového a sociálnych služieb miestneho úradu a Ing. Janu Tlačíkovú, poverenú vedením oddelenia pre SBaNP MÚ BNM. Uviedol program rokovania komisie podľa pozvánky, s ktorým členovia komisie súhlasili. Hlasovanie : prítomní : 3, za : 3. 

K bodu č. 2

Kontrola plnenia uznesení MZ MČ BNM.
Pre komisiu nevyplynuli žiadne úlohy.
Kontrola plnenia uznesení komisie.
Pre komisiu nevyplynuli žiadne úlohy.

K bodu č. 3

a/ Návrh Časového harmonogramu zasadnutí Miestnej rady a Miestneho zastupiteľstva mestskej časti Bratislava – Nové Mesto na rok 2011
Uznesenie č. 3/3a
Komisia prerokovala predložený návrh a odporučila MR a MZ MČ BNM tento schváliť 
v súlade s návrhom uznesenia.
Hlasovanie : prítomní :	3
	          za :		3

b/ Návrh Záverečného účtu mestskej časti Bratislava – Nové Mesto za rok 2010 
Uznesenie č. 3/3b
Komisia prerokovala predložený návrh a tento vzala na vedomie.
Hlasovanie : prítomní :	3
	          za :		3
 						- 2 -

K bodu č. 4
1/ Dobrovoľná dražba - Ing. Martin Bartoš, predseda komisie navrhol, v súlade so schválenými Zásadami poskytovania obecných bytov MČ BNM, vypracovať návrh na dobrovoľnú dražbu bytu na Kutuzovovej ul. 25/11. Požiadal p. Ing. Janu Tlačikovú, poverenú vedením odd. pre SBaNP, aby pripravila materiál na zasadnutie MR a MZ. Členovia komisie súhlasili s uvedeným návrhom. Hlasovanie : prítomní : 3, za : 3.	
2/ Oznámenie pre doterajších žiadateľov o poskytnutie obecného bytu v MČ BNM 
JUDr. Jahelka predložil na rokovanie komisie predmetné oznámenie, ktoré komisia vzala na vedomie. Hlasovanie : prítomní : 3, za : 3.
3/ K. D., Mestská 9  - na rokovanie komisie bola predložená Výzva na ukončenie protiprávneho užívania obecného bytu. Komisia súhlasila s uvedenou výzvou a požiadala JUDr. Jahelku, aby na nasledujúcom rokovaní komisie informoval o stave uvoľnenia tohto bytu. Hlasovanie : prítomní : 3, za : 3.
4/ D. R. - žiada o poskytnutie bytu. Komisia prerokovala žiadosť menovaného a túto neodporučila riešiť, pretože menovaný sa protiprávne zdržiaval v byte p. K. na Bojnickej ul. č. 23. Rodine p. K. bol už dňa 1. 4. 2002 poskytnutý byt na Bartoškovej č. 4. Vzhľadom na sústavné porušovanie domového poriadku a sťažnosti ostatných nájomníkov jej bol nájom ukončený dňa 30. 10. 2006 a poskytnutý byt na Bojnickej č. 23. Z dôvodu pokračovania problémového bývania bolo rodine p. K. ukončené  právo nájmu dňa 31. 7. 2009 s tým, že jej bol vybavené bývanie mimo Bratislavy. Pán D. má množstvo registrovaných pobytov v Bratislave. Hlasovanie : prítomní : 3, za : 3.  
5/ Komisia prerokovala tieto materiály: Š. P., Budyšínska 1, R. J., Budyšínaska 14, Š. S., Komárňanská 28, Veľký Meder, V. V., Česká 4, R. R., Kadnárova 96, t.b. Vajnorská 69, B. D., Tonkovce 439, Nový Život, P. Z., Odborárska 30, H. J., Bárdošova 4, L. D., Čiližská 18, Bratislava 2, F. M., Bojná 758, P. A., Robotnícka 8, Bratislava a súhlasila s odpoveďami JUDr. Jahelku. Hlasovanie : prítomní : 3, za: 3.
6/ H. K., Nobelova 42 –žiada o poskytnutie bytu. Komisia prerokovala žiadosť menovanej a odporučila vykonať poslanecký prieskum po schválení členov - odborníkov do komisie. Hlasovanie : prítomní : 3, za : 3.
7/ M. K., Nobelova 42 – žiada o poskytnutie bytu. Komisia prerokovala podanú žiadosť odporučila túto doplniť o ďalšie údaje. Hlasovanie : prítomní : 3, za : 3. 
8/ Reštituované byty – JUDr. Jahelka informoval komisiu o vykonanom zistení potreby počtu bytov ako náhrady za reštituované byty, ktoré vykonalo oddelenie pre správu bytov a nebytových priestorov miestneho úradu. V našej mestskej časti je požiadavka na 45 bytov. Komisia vzala túto informáciu na vedomie a bude súčinná pri budúcich postupoch. 

K bodu č.  5
1/ D. I., Sibírska 47- žiada o poskytnutie JFV na výdavky spojené s ukončením stredoškolského štúdia dcéry a na poplatky za prijímacie pohovory na vysoké školy. Komisia prerokovala túto žiadosť a odporučila poskytnúť 150,- €. Hlasovanie: prítomní:  3, za: 3. 
2/ P. V., Rozvodná 17 - žiada o poskytnutie JFV na zakúpenie ošatenia, palice na chôdzu a okuliarov. Komisia prerokovala predmetnú žiadosť a odporučila poskytnúť 100,- €. Hlasovanie: prítomní: 3, za 3.

  						- 3 -

3/ T. R., Račianska 19 – žiada o poskytnutie finančnej výpomoci na preklenutie finančnej tiesne do vyplatenia dávky v hmotnej núdzi. Komisia prerokovala žiadosť menovaného a odporučila poskytnúť 50,- €. Hlasovanie: prítomní: 3, za: 3.
4/ V. P., Čsl. parašutistov 31 - žiada o poskytnutie jednorazovej finančnej výpomoci na preklenutie finančnej tiesne do vyplatenia dávky v hmotnej núdzi. Komisia prerokovala žiadosť menovaného a odporučila poskytnúť 100,- €. Hlasovanie: prítomní: 3, za: 3.
5/ H. J., Račianska 87 - žiada o poskytnutie JFV na zakúpenie spodnej bielizne a obuvi. Komisia prerokovala žiadosť menovaného a odporučila poskytnúť 130,- €. Hlasovanie: prítomní: 3, za: 3.
6/ D. V., Nobelova 12- žiada o finančnú výpomoc na úhradu nákladov na výmenu vodovodných batérií. Komisia po prerokovaní žiadosti odporučila poskytnúť 100,- €. Hlasovanie: prítomní: 3, za: 3.
7/ K. M., Mestská 9 - žiada o poskytnutie finančnej výpomoci na zakúpenie ošatenia. Komisia prerokovala podanú žiadosť a odporučila poskytnúť 130,- €. Hlasovanie: prítomní: 3, za: 3.
8/ K. G., Česká 23 - žiada o poskytnutie JFV na zakúpenie spodnej bielizne a obuvi. Komisia prerokovala žiadosť menovanej a odporučila poskytnúť 130,- €. 
Hlasovanie: prítomní: 3, za: 3.
9/ P. V. a W. M., Riazanská 14 - žiadajú o poskytnutie JFV na živobytie. Komisia prerokovala podanú žiadosť pričom konštatovala, že príjem žiadateľov je 36,90 € nad hranicou potreby a p. P. si už mohol požiadať sociálnu poisťovňu o priznanie predčasného dôchodku. Na základe uvedených skutočností komisia odporučila žiadosť p. V. P. a p. M. W. o poskytnutie jednorazovej finančnej výpomoci zamietnuť. Hlasovanie: prítomní: 3, za: 3.
10/ M. J., Bratislava – Nové Mesto - žiada o poskytnutie JFV na preklenutie finančnej tiesne do vyplatenia dávky v hmotnej núdzi. Komisia prerokovala žiadosť menovaného a na základe predložených dokladov konštatovala, že tento bol dlhodobo nezamestnaný, keď v období posledných troch rokov nepreukázal žiadnu dobu poistenia v nezamestnanosti, čím mu nevznikol nárok na dávku v nezamestnanosti. Na trvalý pobyt v Mestskej časti Bratislava – Nové Mesto sa prihlásil až vo februári 2011, a dovtedy bol obyvateľom Košíc, kde si mohol riešiť svoju sociálnu situáciu. Vzhľadom k uvedeným skutočnostiam komisia odporučila žiadosť p. J. M. o poskytnutie jednorazovej finančnej výpomoci zamietnuť. Hlasovanie: prítomní: 3, za: 3.

K bodu č. 6
Ing. Bartoš, informoval členov komisie o nasledujúcom zasadnutí, ktoré bude dňa               24. 5. 2011 a poďakoval im za aktívnu účasť na rokovaní.  

									   Ing. Martin Bartoš
						       			 predseda  komisie v. r.
Zapísala : Janovičová